**A Hankook Tire ismerteti a 2019 második negyedévére vonatkozó pénzügyi eredményeit**

**A Hankook Tire 2019 második negyedévére 1,33 milliárd euró (1,74 billió dél-koreai won) árbevételt és 81,8 millió euró (107,1 milliárd dél koreai won) működési profitot jelentett be. A nagy átmérőjű (legalább 18 hüvelykes) abroncsok a teljes eladások 54,9%-át tették ki. Ez 2,8%-os növekedést jelent a tavalyi év ugyanezen időszakához képest, tovább erősítve a Hankook prémium márkaimidzsét.**

***Szöul, Dél-Korea / Neu-Isenburg, Németország, 2019. augusztus 2.*** – A prémium abroncsgyártó Hankook Tire nyilvánosságra hozta a 2019 második negyedévére vonatkozó pénzügyi eredményeit, 1,33 milliárd euró (1,74 billió dél-koreai won) konszolidált globális árbevétellel és 81,8 millió euró (107,1 milliárd dél koreai won) működési profittal.

A világszintű csúcstechnológiának és a prémium termékminőségnek köszönhetően a nagy átmérőjű (legalább 18 hüvelykes) abroncsok a személygépkocsi-abroncsok teljes eladásának 54,9%-át tették ki, amely 2,8%-os növekedést jelent a tavalyi év ugyanezen időszakához képest, tovább erősítve a Hankook prémium márkaimidzsét. A járműipar világszerte lassulni kezdett, ez a folyamat pedig a Hankook pénzügyi eredményeire is rányomta a bélyegét.

A Hankook Tire a továbbiakban is a vállalat prémium márkaként való pozicionálásának megerősítésére összpontosít. Az abroncsgyártó ennek érdekében tovább szeretne terjeszkedni az amerikai piacon, stabilizálná a Tennessee-ben található gyár helyzetét, növelné a nagy átmérőjű (legalább 18 hüvelykes) abroncsok eladását a nagyobb piacokon, valamint első gyári szerelésű prémium abroncsok biztosításával és a termékek versenyképességének megerősítésével fejlesztené a prémium márkaimidzset. A Hankook Tire ezek mellett bővíteni szeretné első gyári szerelésű portfólióját is, amellyel megbízható növekedési struktúrát és optimalizált terjesztési stratégiát alakíthat ki minden régióban.

###

2019 második negyedévére vonatkozó **konszolidált pénzügyi eredmény**

|  |  |  |  |
| --- | --- | --- | --- |
| **(Mértékegység:** **milliárd KRW)** | **2018. pü. év 2. né.** | **2019. pü. év 1. né.** | **2019. pü. év 2. né.** |
| **Értékesítési árbevétel** | **1 705,3** | **1 642,4** | **1 741,8** |
| **Üzemi eredmény** | **185,2** | **140,6** | **107,1** |

|  |  |  |  |
| --- | --- | --- | --- |
| **(Mértékegység:** **millió USD)** | **2018. pü. év 2. né.** | **2019. pü. év 1. né.** | **2019. pü. év 2. né.** |
| **Értékesítési árbevétel** |  **1 581,1**  |  **1 459,8**  |  **1 493,9** |
| **Üzemi eredmény** |  **171,7**  |  **125,0**  |  **91,9**  |

|  |  |  |  |
| --- | --- | --- | --- |
| **(Mértékegység:** **millió EUR)** | **2018. pü. év 2. né.** | **2019. pü. év 1. né.** | **2019. pü. év 2. né.** |
| **Értékesítési árbevétel** |  **1 325,2**  |  **1 285,3**  |  **1 329,7**  |
| **Üzemi eredmény** |  **143,9**  |  **110,0**  |  **81,8**  |

***\*Átváltási árfolyamok:***

|  |  |  |  |
| --- | --- | --- | --- |
|  | **2018. pü. év 2. né.** | **2019. pü. év 1. né.** | **2019. pü. év 2. né.** |
| **USD / KRW** |  **1 078,57**  |  **1 125,08**  |  **1 165,91**  |
| **EUR / KRW** |  **1 286,84**  |  **1 277,88**  |  **1 309,91**  |

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 21.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Pacsirszky Attila**kommunikációs asszisztensTel.: +36 25 556 091pacsirszky@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com |